

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: [dome@priekulunovads.lv](mailto:dome@priekulunovads.lv)

**Lēmums**

Priekuļu novada Priekuļu pagastā

2020.gada 28.decembrī Nr.530

(protokols Nr.20, 13.p.)

**Par jaunizveidojamā Cēsu novada Ilgtspējīgas attīstības stratēģijas 2021.-2035.gadam izstrādes uzsākšanu**

Priekuļu novada pašvaldība dome izskata jautājumu par jaunizveidojamā Cēsu novada Ilgtspējīgas attīstības stratēģijas 2021.-2035.gadam izstrādes uzsākšanu.

Izvērtējot pašvaldības rīcībā esošo informāciju, saskaņā ar Administratīvo teritoriju un apdzīvoto vietu likumu un pamatojoties Ministru kabineta 2014.gada 14.oktobra noteikumiem Nr.628 “Noteikumi par pašvaldību teritorijas attīstības plānošanas dokumentiem” ,Priekuļu novada domes Tautsaimniecības komitejas 2020.gada 17.decembra lēmumu (protokols Nr.12) ,elektroniski balsojot tiešsaistē, PAR –11 (Elīna Stapulone, Aivars Tīdemanis, Arnis Melbārdis, Mārīte Raudziņa, Juris Sukaruks, Sarmīte Orehova, Māris Baltiņš, Dace Kalniņa, Elīna Krieviņa, Baiba Karlsberga, Ināra Roce), PRET –nav, ATTURAS –nav, Priekuļu novada dome **nolemj**:

1. Kopīgi ar jaunizveidojamā Cēsu novadā ietilpstošajām pašvaldībām (Amatas, Cēsu, Jaunpiebalgas, Līgatnes, Pārgaujas un Vecpiebalgas novadu) izstrādāt (nepieciešamības gadījumā integrēt apstiprināto Priekuļu novada Ilgtspējīgas attīstības stratēģija 2013.-2030.gadam) jaunizveidojamā Cēsu novada Ilgtspējīgas attīstības stratēģiju 2021.-2035.gadam.
2. Noteikt Priekuļu novada pašvaldības Attīstības nodaļas vadītāju Vinetu Lapseli par jaunizveidojamā Cēsu novada ilgtspējīgas attīstības stratēģijas izstrādes atbildīgo personu no Priekuļu novada pašvaldības.
3. Apstiprināt Ilgtspējīgas attīstības stratēģijas darba uzdevumu saskaņā ar šī lēmuma pielikumu.
4. Sadarbībā ar jaunizveidojamā Cēsu novadā ietilpstošajām pašvaldībām (Cēsu, Amatas, Jaunpiebalgas, Līgatnes, Pārgaujas un Vecpiebalgas novadu) piedalīties ilgtspējīgas attīstības stratēģijas izstrādes vadības un darba grupā.
5. Piekrist, ka Cēsu novada pašvaldības Attīstības un būvniecības pārvalde organizē jaunizveidojamā Cēsu novada ilgtspējīgas attīstības stratēģijas projekta izstrādi sadarbībā ar jaunizveidojamā Cēsu novadā ietilpstošajām pašvaldībām (Amatas, Cēsu, Jaunpiebalgas, Līgatnes, Pārgaujas, Priekuļu un Vecpiebalgas novadu).
6. Piekrist, ka Cēsu novada pašvaldības Attīstības un būvniecības pārvalde lēmumu par ilgtspējīgas attīstības stratēģijas izstrādi nosūta Vidzemes plānošanas reģionam un piecu darba dienu laikā ievieto Teritorijas attīstības plānošanas informācijas sistēmā (TAPIS).
7. Paziņojumu par ilgtspējīgas attīstības stratēģijas izstrādes uzsākšanu publicēt pašvaldības tīmekļvietnē [www.priekuli.lv](http://www.priekuli.lv) un pašvaldības informatīvajā izdevumā “PRIEKUĻU NOVADA VĒSTIS”.
8. Atbildīgā par lēmuma izpildi Attīstības nodaļas vadītāja Vineta Lapsele.
9. Kontroli par lēmuma izpildi veic Izpilddirektors Fjodors Puņeiko.

Domes priekšsēdētāja (paraksts) Elīna Stapulone

Pielikums

Priekuļu novada domes

lēmumam Nr.530



LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Darba uzdevums**

**jaunizveidojamā Cēsu novada Ilgtspējīgas attīstības stratēģijas 2021.-2035.gadam izstrādei**

1. Ilgtspējīgas attīstības stratēģijas 2021.-2037.gadam izstrādes mērķis ir noteikt galvenos virzienus Cēsu novada attīstībai 16 gadu perspektīvā.
2. Jaunizveidojamā Cēsu novada ilgtspējīgas attīstības stratēģijā iekļaujama Amatas, Cēsu, Jaunpiebalgas, Līgatnes, Pārgaujas, Priekuļu un Vecpiebalgas novadu attīstības kopējā vīzija, nosakāmi stratēģiskie mērķi, specializācijas virzieni, prioritātes virzībā uz attīstību, telpiskās attīstības perspektīva.
3. Ilgtspējīgas attīstības stratēģijas izstrādes pamatojums:
   1. Likums “Par pašvaldībām”;
   2. Administratīvo teritoriju un apdzīvoto vietu likums;
   3. Attīstības plānošanas sistēmas likums;
   4. Teritorijas attīstības plānošanas likums;
   5. Ministru kabineta 2014.gada 14.oktobra noteikumi Nr.628 “Noteikumi par pašvaldību teritorijas attīstības plānošanas dokumentiem”;
   6. Ministru kabineta 2009.gada 25.augusta noteikumi Nr.970 „Sabiedrības līdzdalības kārtība attīstības plānošanas procesā”;
   7. Latvijas ilgtspējīgas attīstības stratēģija līdz 2030.gadam;
   8. citi ar teritorijas attīstības plānošanu saistīti normatīvi.
4. Ilgtspējīgas attīstības stratēģijas izstrādes uzdevumi:
   1. noteikt jaunizveidojamā Cēsu novada attīstības redzējumu;
   2. noteikt jaunizveidojamā Cēsu novada stratēģiskos mērķus;
   3. noteikt jaunizveidojamā Cēsu novada ilgtermiņa prioritātes;
   4. noteikt jaunizveidojamā Cēsu novada ekonomisko specializāciju;
   5. noteikt jaunizveidojamā Cēsu novada telpiskās attīstības perspektīvas.
5. Ilgtspējīgas attīstības stratēģijas uzdevumu izpildi nodrošināt sadarbojoties ar Amatas, Cēsu, Jaunpiebalgas, Līgatnes, Pārgaujas un Vecpiebalgas novada pašvaldību deleģētajiem pārstāvjiem, organizējot darba grupas, kā arī nodrošināt jaunizveidojamā Cēsu novadā ietilpstošajos pašvaldību iedzīvotāju līdzdalību dokumentu izstrādē saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”.
6. Ilgtspējīgas attīstības stratēģijas izstrādes process un izpildes termiņi:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  | **2020** | | | **2021** | | | | | | | | |
| **MĒNEŠI/ RĪCĪBA** | | **OKT.** | **NOV.** | **DEC.** | **JANV.** | **FEBR.** | **MARTS** | **APR.** | **MAIJS** | **JŪN.** | **JŪL.** | **AUG.** | **SEPT.** |
| 1. | **DOMES LĒMUMS PAR IAS un AP IZSTRĀDI** |  |  |  |  |  |  |  |  |  |  |  |  |
| 2. | **ESOŠĀS SITUĀCIJAS SĒJUMA IZSTRĀDES PROCESS** |  |  |  |  |  |  |  |  |  |  |  |  |
| 2.1. | Informācijas pieprasījums pašvaldībām sadaļai "Esošās situācijas analīze" - 1 mēnesis laika sagatavošanai |  |  |  |  |  |  |  |  |  |  |  |  |
| 2.2. | Sadaļas "Esošās situācijas analīze" teksta sagatavošana un kopsavilkums |  |  |  |  |  |  |  |  |  |  |  |  |
| 3. | **DARBA GRUPU SANĀKSMES UN IZSTRĀDES PROCESS** |  |  |  |  |  |  |  |  |  |  |  |  |
| 3.1. | Darbs ar attīstības programmas teksta sadaļu, rīcību un investīciju plānu |  |  |  |  |  |  |  |  |  |  |  |  |
| 3.2. | Ekspertu piesaiste |  |  |  |  |  |  |  |  |  |  |  |  |
| 3.3. | Tematiskās darba grupas - pašvaldību pārstāvji, eksperti, sabiedrība |  |  |  |  |  |  |  |  |  |  |  |  |
| 3.4. | Izstrādāt uzraudzības kārtību un sistēmu |  |  |  |  |  |  |  |  |  |  |  |  |
| 3.5. | Vadības grupas sanāksmes |  |  |  |  |  |  |  |  |  |  |  |  |
| 3.6. | Priekšlikumu iestrādāšana un redakcijas sagatavošana |  |  |  |  |  |  |  |  |  |  |  |  |
| 3.7. | Redakcijas prezentēšana komisijā, komitejās, domē un atkārtota priekšlikumu iestrādāšana |  |  |  |  |  |  |  |  |  |  |  |  |
| 4. | **AP un IAS 1. redakcijas sagatavošana publiskajai apspriešanai + komisijas, komitejas, dome - domes lēmums par redakcijas nodošanu apsriešanai** |  |  |  |  |  |  |  |  |  |  |  |  |
| 5. | **PUBLISKĀ APSPRIEŠANA** |  |  |  |  |  |  |  |  |  |  |  |  |
| 5.1. | Publiskā apspriešanas sanāksmes katrā novada/pagastā |  |  |  |  |  |  |  |  |  |  |  |  |
| 5.2. | Skaņošana ar Vidzemes plānošanas reģionu |  |  |  |  |  |  |  |  |  |  |  |  |
| 5.3. | Publiskā apspriešanas pārskata sagatavošana |  |  |  |  |  |  |  |  |  |  |  |  |
| 5.4. | Ja nepieciešams - atkārtota priekšlikumu iestrādāšana un atkārtota virzīšana uz domi uz apriešanu - vismaz 3 nedēļas |  |  |  |  |  |  |  |  |  |  |  |  |
| 6. | **DOMES LĒMUMS PAR IAS un ATTĪSTĪBAS PROGRAMMAS APSTIRPINĀŠANU** |  |  |  |  |  |  |  |  |  |  |  |  |

Domes priekšsēdētāja (paraksts) Elīna Stapulone